ΤΟ NETFLIX ΠΑΡΟΥΣΙΑΖΕΙ
ΣΤΙΣ ΑΡΧΕΣ ΤΗΣ ΔΕΚΑΕΤΙΑΣ ΤΟΥ '60, ΟΙ ΣΧΕΣΕΙΣ ΗΠΑ-ΕΣΣΔ
ΕΙΝΑΙ ΟΙ ΧΕΙΡΟΤΕΡΕΣ ΤΟΥ ΨΥΧΡΟΥ ΠΟΛΕΜΟΥ.
ΜΕΤΑ ΤΗΝ ΚΟΥΒΑΝΙΚΗ ΕΠΑΝΑΣΤΑΣΗ,
ΤΑ ΣΟΒΙΕΤΙΚΑ ΣΤΡΑΤΕΥΜΑΤΑ ΑΠΕΧΟΥΝ ΜΟΛΙΣ 160 ΧΙΛΙΟΜΕΤΡΑ ΑΠΟ ΤΗ ΦΛΟΡΙΝΤΑ.
ΤΟΝ ΟΚΤΩΒΡΙΟ ΤΟΥ 1962,
Ο ΠΡΟΕΔΡΟΣ ΚΕΝΕΝΤΙ ΕΝΗΜΕΡΩΝΕΤΑΙ ΓΙΑ ΣΙΛΟ ΠΥΡΑΥΛΩΝ ΣΤΗΝ ΚΟΥΒΑ
ΚΑΙ ΑΥΞΗΜΕΝΗ ΣΟΒΙΕΤΙΚΗ ΣΤΡΑΤΙΩΤΙΚΗ ΔΡΑΣΤΗΡΙΟΤΗΤΑ.
ΜΟΙΑΖΟΥΝ ΜΕ ΠΡΟΕΤΟΙΜΑΣΙΕΣ ΓΙΑ ΠΟΛΕΜΟ.
ΠΑΓΚΟΣΜΙΟ ΠΟΛΕΜΟ.
ΠΑΓΚΟΣΜΙΟ ΠΥΡΗΝΙΚΟ ΠΟΛΕΜΟ.
Κυρίες και κύριοι!
Ας αρχίσουμε το δεύτερο μέρος του διαγωνισμού.
ΕΠΤΑ ΗΜΕΡΕΣ ΝΩΡΙΤΕΡΑ
ΜΠΡΟΥΚΛΙΝ, ΝΕΑ ΥΟΡΚΗ
Τι έγινε πρώτο; Η κότα ή το αβγό;
Πρέπει να βλέπεις τα πράγματα όπως είναι.
Από τη μία, έχεις ένα αδέξιο φτερωτό πράγμα.
Από την άλλη,
το τελειότερο αεροδυναμικό σχήμα που έχει εξελιχθεί ποτέ.
Η απάντηση...
Δεν είναι προφανής;
Όλα είναι απλά για σένα, καθηγητά.
Εξήγησέ μου και τη γυναίκα μου.
Άρα το αβγό έγινε πρώτο, όχι η κότα, σωστά;
-Εξαρτάται. -Από τι;
Αν τρώω πρωινό ή μεσημεριανό.
Φύγε από δω, καθηγητά.
Γνωρίζουμε ότι η Σοβιετική Ένωση
αποφάσισε να απειλήσει όλους τους Αμερικανούς με πυρηνικό όπλο.
Τα κύρια οπλικά συστήματα που θα επηρέαζαν αυτήν τη δυνατότητα
ήταν πυρηνικά και υπερηχητικά βομβαρδιστικά.
Ο επιτιθέμενος θα το τραβούσε όσο μπορούσε, ως τα πρόθυρα πολέμου.
Ο Κένεντι είπε χθες ότι η διοίκηση
θα αναλάβει ευθύνη για την απώλεια της Κούβας.
Οι ελεύθεροι Κουβανοί,
όσοι θέλουν να είναι ελεύθεροι, θα υποστηριχθούν
και θα αποκτήσουν την ελευθερία τους.
Στα διεθνή, η παρτίδα σκάκι του αιώνα
ανάμεσα στον Τζον Κόνιγκσμπεργκ και τον νεότερο Σοβιετικό Γκαβρίλοφ
επιτέλους προγραμματίστηκε.
Σήμερα ο πρόεδρος της Αμερικανικής Σκακιστικής Ένωσης,
κύριος Γκρίσγουολντ Μοράν, έκανε την εξής ανακοίνωση.
Ευχαριστώ προσωπικά τον πρόεδρο Κένεντι,
που μίλησε στον Γενικό Γραμματέα Χρουστσόφ εκ μέρους μας
και βοήθησε να συμφωνήσουμε με τους Σοβιετικούς.
Η ημερομηνία του τουρνουά δεν αλλάζει.
Οι δύο πλευρές συμφώνησαν να γίνουν οι αγώνες στη Βαρσοβία.
Δεν μπορώ να παίξω ακούγοντας τέτοιες μαλακίες.
Εδώ και δύο μέρες, μιλούν μόνο για τον Κόνιγκσμπεργκ και τον Ρώσο.
Λες και αυτό θα γονατίσει τους κομμουνιστές.
Όποιος μοιράζει παίρνει ένα.
Μάθατε για τη ρωσική βόμβα που λέγεται Τσάρος;
Μέσα.
-Έριξαν μία. -Πάσο.
Και το σύννεφο έφτασε σε ύψος 65 χιλιομέτρων.
-Μέσα. -Το Μανχάταν
θα καταστρεφόταν σε δύο δεύτερα.
Τα βλέπω.
Κύριοι.
Χάρηκα, όπως πάντα.
Τριακόσια τριάντα δύο δολάρια.
Το 15% μου είναι 49,80.
Πάρε 50.
Το Σάββατο θα παίξουν μπλακτζάκ.
Θα χάσεις τους δύο πρώτους γύρους.
Και μετά θα ανακάμψεις σαν από θαύμα.
Έγινε.
Καλησπέρα. Τι θα πιείτε;
Διπλό μπέρμπον. Σκέτο.
Καθηγητά Μάνσκι;
Σας θυμήθηκα σήμερα,
όταν έμαθα για τον αγώνα μεταξύ του Ρώσου και του Κόνιγκσμπεργκ.
Θυμάμαι που παίζατε μαζί του.
Όλοι σας θαύμαζαν.
Ήμουν φοιτήτριά σας.
Πάει πολύς καιρός.
Καθηγητά, σας έχω μια πρόταση.
Με συγχωρείτε.
Συγγνώμη. Ξεχάσατε το...
Όπα!
Ξυπνάει.
Θέλει κι άλλη ένεση.
Θα κοιμόταν άλλα 45 λεπτά.
Έχει γερό συκώτι.
ΠΕΝΤΕ ΗΜΕΡΕΣ ΝΩΡΙΤΕΡΑ
Ξύπνησε πριν από μισή ώρα.
Δεν ξέρει πού βρίσκεται.
Σε περιμέναμε πριν του μιλήσουμε.
"Δίδαξε μαθηματικά στο Πρίνστον" κατά τη θητεία του Αϊνστάιν.
"Απολύθηκε γιατί χτύπησε νομπελίστα". Φοβερό άτομο.
Είναι ιδιοφυΐα στο σκάκι. Νίκησε δύο φορές τον Κόνιγκσμπεργκ.
Πριν από 20 χρόνια.
Αυτός θέλεις να κερδίσει τον Ψυχρό Πόλεμο για μας;
Πέρασε.
Καθηγητά Μάνσκι, μ' ακούτε;
Δίδαξα εννιά χρόνια, δεν είχα ποτέ φοιτήτρια.
Αυτό που θα σας πω είναι απόρρητο.
Ο πρόεδρος και το Υπουργείο Εξωτερικών...
Ιδιοφυές σχέδιο σκεφτήκατε, έτσι;
Έχουμε πολλά να σας πούμε...
Θα μου πείτε ότι πρέπει να παραστήσω τον Κόνιγκσμπεργκ.
Ή να στέλνω μηνύματα για διάφορες κινήσεις που μπορεί να κάνει
χτυπώντας το κουταλάκι σε κώδικα Μορς.
Όλα στο όνομα του Υπουργείου Εξωτερικών
και του προέδρου των ΗΠΑ, κι όλα σε ηχομονωμένο θάλαμο.
-Μαντέψτε. Δεν ενδιαφέρομαι. -Εντυπωσιακό.
Ισχύουν αυτά, μα είναι κι άλλα.
Ο Κόνιγκσμπεργκ έπαθε εγκεφαλικό.
Πέθανε και δεν το ξέρει κανείς.
Ένα παραθυράκι στους κανονισμούς
μάς επιτρέπει να τον αντικαταστήσουμε.
Οι Ρώσοι πρέπει να το δεχτούν, αλλιώς θα χάσουν.
Δεν υπάρχει εναλλακτική. Φέρσου σαν πατριώτης.
Θεέ μου. Αυτή η λέξη.
Να σας πω.
Γιατί το κελί δεν ακουμπάει στο δάπεδο;
Ανησυχείτε τι έχει από κάτω.
Δεν είμαστε στην Αμερική, έτσι;
Όχι, καθηγητά.
Αυτό είναι το άλλο.
Είμαστε στην αμερικανική πρεσβεία στη Βαρσοβία.
ΑΜΕΡΙΚΑΝΙΚΗ ΠΡΕΣΒΕΙΑ ΒΑΡΣΟΒΙΑ, ΠΟΛΩΝΙΑ
Μόλις ήρθε. Κρυπτογραφημένο. Πορτοκαλί κωδικός.
Δεν διψάμε.
Τα σοβιετικά πλοία θα δέσουν νωρίτερα στην Κούβα. Έχουμε μόνο τέσσερις μέρες.
Η νεκροψία του Κόνιγκσμπεργκ δείχνει ίχνη ρικίνης.
Αυτής που έχουν οι Σοβιετικοί.
Αν δηλητηριάστηκε, ξέρουν για την αποστολή μας.
Έχουμε διπλό πράκτορα.
Πρέπει να μάθω κάθε λεπτομέρεια της επιχείρησης.
Ξέρεις το πρωτόκολλο, πράκτορα Νόβακ.
Ούτε εγώ δεν τις έχω όλες.
Ο Γουάιτ θα επικοινωνήσει με την πηγή. Εγώ θα τον στηρίξω.
-Εσύ θα μας προστατεύσεις. -Κερδίζουμε χρόνο.
Και να χάσει ο Μάνσκι τρεις παρτίδες,
έχουμε πέντε μέρες για την επικοινωνία με τον Τζον Γκιφτ.
Καταλαβαίνεις ότι δεν ρισκάρετε μόνο τους άντρες μου και τον σταθμό;
Εδώ κρεμάνε κόσμο για τέτοια πράγματα.
Το κονβόι που πλησιάζει στην Κούβα δείχνει αλλαγή στη στρατηγική τους
και μια αιφνιδιαστική επίθεση
με πυραύλους μέσου βεληνεκούς από το νησί,
που θα έσπαγε την ηγεμονία των ΗΠΑ
και θα μείωνε τον χρόνο αντίποινων σε τέσσερα λεπτά.
Κύριε Μάνσκι;
Να περάσουμε;
Ξέρετε ότι θα παίξω.
Ποιος σας είπε τι έγινε το 1945;
Τι εννοείς;
Δεν ξέρεις.
Να σε ενημερώσουμε;
Για να νικήσω, πρέπει να ξεκουραστώ.
-Φεύγουμε στις 3:00. -Φύγετε!
Κύριε Νόβακ.
-Κύριε πρόεδρε. -Πώς είστε;
Κυρίες και κύριοι.
Σας αναγνωρίζω από τις φωτογραφίες διαβατηρίου.
Είμαι ο Ντόναλντ Νόβακ,
ακόλουθος της πρεσβείας, και ανέλαβα τη διαμονή σας στη Βαρσοβία.
Ενημερωθήκατε στο αεροπλάνο για τη δύσκολη κατάστασή μας.
Θα κρατήσουμε τους Σοβιετικούς στο σκοτάδι ως την τελευταία στιγμή.
Θα φτάσουμε λίγο πριν από την έναρξη
και μετά ο κύριος Μοράν θα κάνει την ανακοίνωση.
-Θα δούμε τι θ' αποφασίσουν. -Ευχαριστώ.
Ως πρόεδρος της Αμερικανικής Σκακιστικής Ένωσης...
Με συγχωρείτε.
Έχουμε πρόβλημα. Πρέπει να έρθετε στον ξενώνα.
Δρ Στόουν, κύριε Γουάιτ από το περιοδικό Life, θα έρθετε μαζί μου;
Είχαν πρόβλημα με τις βίζες. Επιστρέφουμε.
Καθηγητά.
Όχι κι άλλος.
Ζει.
Ζει, και είναι λιώμα.
Πήρε τη φαινοβαρβιτάλη. Είμαστε τυχεροί που χτυπά η καρδιά.
Χριστέ μου.
Παράγωγο της αμφεταμίνης.
Χάρη σ' αυτό νικήσαμε στον Β' Παγκόσμιο. Θα σου δώσει ενέργεια.
-Δρα πιο γρήγορα αν το μασήσεις. -Τι...
-Δεν καταλαβαίνω τίποτα. -Δώσ' του ένα λεπτό.
Μπράβο! Μπράβο!
Το παραδοσιακό συγκρότημα Mazowsze!
Πόσο κρατάει αυτό το πράγμα;
Γιατί όλα είναι κάπως περίεργα...
Τι είναι αυτό;
Το σπίτι σου για τις επόμενες μέρες.
Το Ανάκτορο Πολιτισμού και Επιστήμης, δώρο του Στάλιν.
Ελάτε!
Κυρίες και κύριοι,
καλωσορίζω τον Γιούρι Σεργκέγεβιτς Γκαβρίλοφ,
που εκπροσωπεί την ΕΣΣΔ, στη σκηνή.
Ευχαριστώ. Ευχαριστώ.
Εύχομαι αυτός ο σκακιστικός αγώνας στην ηρωική πόλη της Βαρσοβίας
να βοηθήσει στη διατήρηση ειρήνης και φιλίας μεταξύ των εθνών.
Ευχαριστώ.
Μπράβο! Ευχαριστούμε για τα υπέροχα λόγια.
Η δήλωσή σας.
Η Σοβιετική Σκακιστική Επιτροπή συμφωνεί με την αντικατάσταση.
Και ο γκρανμέτρ Γκαβρίλοφ;
Θα συμφωνήσει.
Θα διαβάσω μια δήλωση
που μόλις έλαβα από την αμερικανική ομάδα.
-Εδώ είμαστε. -Εδώ είμαστε.
"Δυστυχώς, ανακοινώνουμε ότι ο Αμερικανός εκπρόσωπος,
ο γκρανμέτρ Κόνιγκσμπεργκ, απεβίωσε.
Σύμφωνα με το διάταγμα της Διεθνούς Σκακιστικής Ομοσπονδίας,
κάθε πλευρά έχει δικαίωμα ορισμού αντικαταστάτη,
αν ήταν ο τελευταίος που νίκησε τον αρχικό διαγωνιζόμενο
σε επίσημο αγώνα.
Ο γκρανμέτρ Κόνιγκσμπεργκ έχασε πριν από 17 χρόνια
από τον καθηγητή Τζόσουα Μάνσκι".
Πριν καλέσω τον καθηγητή Μάνσκι στη σκηνή,
θα ήθελα να προτείνω ενός λεπτού σιγή
προς τιμή του γκρανμέτρ Κόνιγκσμπεργκ.
Αφού δεν διαφωνεί η σοβιετική ομάδα,
προχωράμε στη συμβολική πρώτη κίνηση του τουρνουά,
που θα ξεκινήσει αύριο!
Θα παιχτούν πέντε παρτίδες.
Κάθε νίκη αξίζει έναν πόντο.
Η ισοπαλία δίνει μισό πόντο σε κάθε παίκτη.
Ο πρώτος που θα φτάσει τους τρεις πόντους θα πάρει τη νίκη!
Ο γκρανμέτρ Γκαβρίλοφ κάνει την πρώτη κίνηση
με τα λευκά πιόνια.
Και τώρα, ο εκπρόσωπος των ΗΠΑ, ο κύριος Μάνσκι.
Απαντήστε.
Τι στο...
Άλλη μία φορά, για να το απολαύσετε, το συγκρότημα Mazowsze!
Μια δραματική τροπή
σ' έναν αγώνα πιο σημαντικό απ' το Παγκόσμιο Πρωτάθλημα!
Τμήμα ειδήσεων; Γράψτε.
Ο Τζόσουα Μάνσκι, παιδί-θαύμα που ξεκίνησε στα 13 του...
Η απατηλή τακτική του Αμερικανού δεν πτόησε τον Γκαβρίλοφ.
Θα χορηγούσα τον ορό,
αλλά ο καθηγητής Μάνσκι άρπαξε το οινόπνευμα και το ήπιε.
Μα η αντίδρασή του ήταν τουλάχιστον περίεργη.
Ηρέμησε και συγκεντρώθηκε.
Θεωρώ ότι χρειάζεται ψυχοδραστικούς παράγοντες,
για να μην επικοινωνούν
οι δενδρίτες των νευρώνων στον εγκέφαλό του.
Το οινόπνευμα τον συνέφερε.
Η εγκεφαλική δραστηριότητα επιβραδύνθηκε στα φυσιολογικά επίπεδα.
Δηλαδή δεν είναι φυσιολογικός;
Όπως δεν ήταν κι ο Αϊνστάιν.
Καθηγητά;
Τελειώνουμε.
Μην ανησυχείς. Τα πηγαίνεις εξαιρετικά.
Θέλω ένα ποτό.
Το ανάκτορό μας ακτινοβολεί σε όλη τη Βαρσοβία,
έχει 46 ορόφους, 3.288 δωμάτια,
θέατρα, πισίνες και μουσείο τεχνολογίας.
Ως διευθυντής του ανακτόρου,
θα ήθελα να υποδεχτώ τους επισκέπτες μας με παραδοσιακά κεράσματα.
Καλώς ήρθατε.
Καθηγητά.
Τα κεράσματα ξεκινούν με ψωμί και αλάτι.
Και φυσικά, ένα ποτό.
Ορίστε.
Εντάξει. Καθηγητά.
Έχουμε ολόκληρο στρατό υπαλλήλων για τους καλεσμένους μας.
Όμως, αυθεντίες όπως εσείς
τις αναλαμβάνω προσωπικά.
Καθηγητά, θα έρθει κάποιος απ' την πρεσβεία με μια βαλίτσα
με ό,τι θα χρειαστείς.
Δεν ξέρω τι έγινε εκεί έξω.
Έκανε την κίνησή του, σκέφτηκα περίπου 8.900 απαντήσεις.
Δεν παίζω πολύ τελευταία.
Τα πήγες καλά σήμερα. Προσπάθησε να κοιμηθείς.
Ίσως καταλήξει σε γκαμπί του Ρουσό ή άμυνα δύο ίππων.
Ξέρετε τη διαφορά;
Δεν υπάρχει, κι αυτό με ανησυχεί.
Έχουμε μεγάλη μέρα αύριο.
Καλησπέρα.
-Μάλλον με γνωρίζεις. -Ναι, σύντροφε.
Ωραία.
Ισχύει τελικά. Η φήμη μας προηγείται.
Όσα άκουσες για μένα, αυτό είμαι.
Ίσως λίγο χειρότερος.
Άρεσαν στους Αμερικανούς τα δωμάτια;
Πάρα πολύ.
Θα είσαι ο καλύτερος οικοδεσπότης;
Πολωνοί είμαστε.
Η φιλοξενία είναι στο αίμα μας.
Και θα συνεχίσει,
αρκεί να μη διαταράξει τη φιλία μεταξύ των εθνών μας.
Αντίο.
Ευχαριστώ που παραχωρείς τη χρήση του γραφείου σου κατά τη διαμονή μου.
Χαρά μου που βοηθώ.
Ήταν καλή μέρα σήμερα.
Αύριο θα είναι καλύτερη.
Δες αν λένε κάτι ενδιαφέρον στον όροφο των Αμερικανών.
Μάλιστα, στρατηγέ.
ΤΕΣΣΕΡΙΣ ΗΜΕΡΕΣ ΝΩΡΙΤΕΡΑ
Καθηγητά;
Είναι 11:30 το βράδυ, όχι το πρωί.
-Τι έγινε; -Με ποιο πράγμα;
Μου έφερε πρωινό ο διευθυντής.
Καλημέρα! Ωραίο πρωινό. Βουαλά!
Μιλήσαμε για τον πολιτισμό μας.
Ο καλύτερος χυμός για πρωινό δεν είναι πορτοκάλι,
αλλά...
πατάτα.
Τι έγινε με τον αγώνα;
Καθηγητά, νίκησες.
Νίκησα;
Ήταν απίστευτο.
Το αποκάλεσαν κλασικό νοκάουτ.
Ο Γκαβρίλοφ τα παράτησε μετά από 32 κινήσεις.
Στην αρχή, θυσίασες έναν ίππο για τον αξιωματικό του Γκαβρίλοφ.
Μετά θυσίασα τον αξιωματικό μου για τον ίππο του.
Πήρες τη βασίλισσά του και πήρε αμέσως τη δική σου.
Έδωσα τον ίππο μου κι αυτός έδωσε τον άλλο αξιωματικό του
και καταλήξαμε και οι δύο μ' έναν πύργο.
Άρα θυμάσαι.
Καθόλου.
Να πιω μια μπίρα;
-Φυσικά. -Ευχαριστώ.
Αρχίζω να καταλαβαίνω.
-Τι; -Εσένα.
Έδωσες τον πύργο και τον άλλο αξιωματικό σου.
Οι κινήσεις του δεν σε άγγιζαν.
Δεν επιτέθηκες σε κανένα πιόνι του.
Όλοι νόμιζαν ότι τρελάθηκες.
Αλλά έκανες μία κίνηση...
κι όλα έβγαλαν νόημα.
Ήταν απίστευτο. Όλοι φώναζαν.
Ο Μοράν είπε "Μόλις είδαμε την ιστορία να γράφεται".
1 ΜΑΝΣΚΙ ΓΚΑΒΡΙΛΟΦ 0
Μπράβο!
Νομίζω πως υποτιμάς τον εαυτό σου.
Αλλά πάντα πίστευα σ' εσένα.
Είσαι ιδιοφυΐα.
Θα γινόσουν καλή φοιτήτρια.
Αλλά λέω...
να πάρω μια μπίρα.
Για τον δρόμο, αν δεν σε πειράζει.
Ευχαριστώ.
Καληνύχτα, καθηγητά.
Καληνύχτα.
ΤΡΕΙΣ ΗΜΕΡΕΣ ΝΩΡΙΤΕΡΑ
Μάλιστα. Ορκίζεται ότι ήταν τόσο λιώμα, που δεν είχε καν τις αισθήσεις του.
Ποτέ μην υποτιμάς κάποιον που πίνει κρυφά.
Κάτι άλλο;
Σας ζήτησε ο σύντροφος Γκαβρίλοφ.
Ενδιαφέρον.
Έχει κότσια.
Περάστε.
Αγαπητέ Γιούρι Σεργκέγεβιτς.
Γιατί τόσο θλιμμένος;
Το σκάκι δεν είναι το πενταετές πλάνο. Δεν προβλέπεις τα πάντα.
Ίσως είναι καλό που έχασες.
Η αναπόφευκτη νίκη σου πρέπει να έρθει μετά από σκληρή μάχη.
Αλλιώς τι αξία θα έχει η νίκη;
Καταλαβαίνω. Μα υπάρχει κάτι ακόμη.
Μετά τις πρώτες κινήσεις, σκέφτηκα ότι ήταν...
Καραγκιόζης.
Μην τον βλέπεις έτσι.
Δες τον ως τμήμα ενός ευρύτερου συνόλου.
Σας απογοήτευσα.
Και πήρα ήδη ένα σημαντικό μάθημα.
Να θυμάσαι ότι το κόμμα σε στηρίζει και πάντα θα σε βοηθά.
Παλεύουμε για την ελευθερία της ανθρωπότητας.
Η αλήθεια ανήκει μόνο σ' εμάς.
Ευχαριστώ, σύντροφε Κρουτόφ.
-Σάσα. -Ναι.
-Πάρε τον αστυνομικό διευθυντή. -Ναι.
Δεν είναι σκακιστής, ένας κλαψομούνης είναι.
Καλημέρα, σύντροφε.
Για να παραμείνει το σκάκι η υψηλότερη προτεραιότητα,
σταματήστε να παρέχετε αλκοόλ στα διαμερίσματα των Αμερικανών.
Ίσως παραπονεθούν μετά ότι νικήσαμε επειδή τους μεθούσαμε.
Είναι διαταγή!
ΑΝΑΚΤΟΡΟ ΒΑΣΙΛΙΚΩΝ ΛΟΥΤΡΩΝ ΒΑΡΣΟΒΙΑ, ΠΟΛΩΝΙΑ
Κοίτα, δεν...
Δεν τα κάνω αυτά. Όχι, όχι.
Σου πηγαίνουν οι άντρες κάποιας ηλικίας, δρ Στόουν.
Με συγχωρείς.
Οι πρέσβεις δεν θα έρθουν.
Ένας δημοσιογράφος στην Ουάσινγκτον έμαθε μια διαρροή
και ρώτησε τον Χρουστσόφ αν έχουν πυραύλους στην Κούβα.
Θα τσαντίστηκε.
Απειλεί να πάρει τον πρέσβη του από την Ουάσινγκτον.
-Καμία επαφή με τον Γκιφτ; -Όχι.
Με κάποιον άλλο;
Απομονώθηκε κάποιος Σοβιετικός αξιωματούχος;
Μας πιέζει ο χρόνος.
-Πόσο χρόνο έχουμε; -48 ώρες.
Ο διπλός κατάσκοπος;
Ας ασχοληθούμε πρώτα με τον Γκιφτ και μετά με αυτόν.
Στάσου.
Βλέπεις τον τύπο με τους Ρώσους;
Υποστράτηγος Κρουτόφ. Της αντικατασκοπείας.
Ανέλαβε τη μυστική αποστολή στη Μόσχα.
Πότε σκόπευες να μου το πεις;
Είναι καλή στιγμή να παραβιάσουμε τα πρωτόκολλα
και να πούμε τι ξέρουμε.
Είχα οδηγίες να μην πω σε κανέναν για την αποστολή μου.
Σε αναγνωρίζει;
Αν με αναγνώριζε, θα ήμουν νεκρός στη Μόσχα.
Τα λέμε αύριο στον αγώνα.
Με συγχωρείτε, κύριοι. Φεύγουμε.
Τελείωσε το πάρτι;
Πολλά τελείωσαν. Επιστρέφουμε στο ανάκτορο.
Με συγχωρείτε, να πάρω λίγο φαγητό για τον δρόμο.
Δεν με ρώτησε κανείς.
Επιστρέφουμε στο ανάκτορο.
Σταματήστε.
Τι συμβαίνει;
Ποιος είναι αυτός;
Όλα καλά.
Δείχνουν ποιος κάνει κουμάντο.
Όλα καλά.
Αφήστε τους! Εμπρός!
ΔΥΟ ΗΜΕΡΕΣ ΝΩΡΙΤΕΡΑ
Οι ΗΠΑ ξεκίνησαν στρατιωτικούς ελιγμούς για να κρύψουν
ότι ολόκληρος ο στρατός μας στην Ανατολική Ακτή κινητοποιήθηκε.
Ο πρέσβης μας εδώ είναι έτοιμος να φύγει.
Όλα τα απόρρητα έγγραφα θα καούν.
Το Σύμφωνο της Βαρσοβίας έθεσε τα στρατεύματά του σε ετοιμότητα.
Οι Σοβιετικοί ήδη έστειλαν πάνω από 20 πλοία στην Κούβα.
Όλα μεταφέρουν ραδιενεργό φορτίο.
Το Αμερικανικό Ναυτικό όρισε μια ζώνη που δεν μπορεί να διασχίσει το ρωσικό κονβόι.
ΑΤΛΑΝΤΙΚΟΣ ΩΚΕΑΝΟΣ
ΚΟΥΒΑ
Μοιάζει με πόλεμο.
Πώς πάει το αουτσάιντερ μας;
Όχι κι άσχημα.
"Ο Θεός προστατεύει τα παιδιά, τις ΗΠΑ και τους μεθύστακες", όπως λένε.
Ελπίζω να ισχύει και να μη μας απογοητεύσει.
Μια χαρά θα τα πάει.
Για τον Θεό μιλούσα.
Συγγνώμη.
Γκενάντι Στεπάνοβιτς,
ο προδότης θα εμφανιστεί τις επόμενες 48 ώρες.
Πάνω σου βασιζόμαστε.
Οι Αμερικανοί σάς αναγνώρισαν.
Ωραία.
Να φοβούνται.
Είναι πάλι μπροστά.
Όπως στον πρώτο αγώνα.
Πολύ περίεργες κινήσεις. Λες και άλλαξε στρατηγική.
Θα του μιλήσω στο διάλειμμα.
1 ΜΑΝΣΚΙ ΓΚΑΒΡΙΛΟΦ 1
Μπράβο. Μπράβο!
Ο σημερινός νικητής είναι ο γκρανμέτρ Γκαβρίλοφ.
Έτσι έγινε στην Ελβετία.
Προσέλαβαν υπνωτιστή να αποσπάσει τον παίκτη μας.
-Πάμε! -Ελάτε.
Όπα!
Η γυναίκα σου γεννάει όπου να 'ναι.
Έχεις οικογένεια.
Δουλειά σας είναι να προστατεύετε τον παίκτη μας.
-Σας παρακαλώ. -Δεν καταλαβαίνετε
ότι για τη νίκη, οι Σοβιετικοί...
Αυτό που κάνατε ήταν απαράδεκτο.
Δέξου την ήττα...
Μη μ' αγγίζεις. Πώς τολμάς;
Σταματήστε!
Όχι, όχι!
Όχι, δεν πρέπει!
Το ασανσέρ περιμένει.
Συμπεριφερθείτε κόσμια.
Ξέρουν και ότι είναι έγκυος.
Μην ανησυχείς.
Θα βρούμε τον Γκιφτ και θα φύγουμε.
-Θα γυρίσεις στη γυναίκα σου. -Τον είδα.
Είδες τον Γκιφτ; Πότε;
Πριν με σταματήσουν.
Καλό αυτό.
Είναι στη Βαρσοβία.
Πώς θα τον αναγνωρίσουμε;
Πρέπει να επικοινωνήσω με το αρχηγείο.
Καταλαβαίνω.
Την μπάρα. Την μπάρα.
Καλησπέρα.
Ναι.
-Γνήσιο Βαρσοβίας. -Ναι.
Οι τουαλέτες.
Μυστικό σύστημα επικοινωνίας, δική μου ιδέα.
Ένα, δύο, τρία, τέσσερα.
Αριθμός τρία.
Φάρμακο για το πρωί.
Μετά το σκάκι.
Ή στη διάρκεια.
Έλα, έλα.
-Μπράβο. -Σταμάτα, σταμάτα.
Έλα.
Οι Γερμανοί κατέστρεψαν τα πάντα.
Με εντολή του Χίτλερ προσωπικά.
Μα τα ξαναχτίσαμε.
Αρχίζω να βλέπω φώτα.
Θα σου δείξω. Εδώ. Κοίτα.
Εδώ.
-Το Ανάκτορο Πολιτισμού. -Ναι.
Μεγάλο ποτάμι, Βιστούλας.
Και η αμερικανική πρεσβεία.
Εντάξει.
Δ4, ζ6, γ4.
Ε5, ε6, ζ3.
Πάντα σκάκι παίζεις.
Αυτό... Γ5, δ5, β5.
Γκαμπί Μπλούμενφελντ.
Θα σου δείξω. Πολωνική παράδοση.
Βότκα. Και πιες.
Ένα φιλί, ένα...
δύο, τρία.
Άλφρεντ. Τ' όνομά μου.
Τζόσουα.
-Γιόσεκ; -Γιατί, Άλφρεντ;
Γιατί ρισκάρεις;
Μπαίνεις σε μεγάλο κόπο.
Γιόσεκ, είσαι καλός άνθρωπος.
Φιλοξενούμενός μου.
Θα σου δείξω τη Βαρσοβία μου!
Είμαστε στο δεύτερο υπόγειο.
Πάνω είναι η σκηνή, όπου παίζεις με τον Γκαβρίλοφ.
Η ιστορία της Πολωνίας είναι περίπλοκη.
Πάντα ανάμεσα στους Γερμανούς και τους Ρώσους.
Παλεύουμε για ελευθερία.
Ήμουν κομμουνιστής πριν τον πόλεμο κι είμαι περήφανος γι' αυτό.
Όμως...
δεν πίστευα στον Στάλιν.
Ποτέ.
Και τώρα, οι υπηρέτες των Σοβιετικών
μ' έκαναν...
στη χώρα μου, διευθυντή του Ανακτόρου Πολιτισμού τους.
Εμένα.
Τον συνταγματάρχη του αντιστασιακού στρατού.
Καλώς ήρθες στη Βαρσοβία.
Το Παρίσι του Βορρά.
Εδώ!
Παιδιά, γυναίκες, πολίτες, εδώ.
Κι εκεί.
Δεκαπέντε Γερμανοί στρατιώτες.
Εγώ και το όπλο μου μόνο.
Μόνο ένα όπλο.
Πυροβόλησα.
Οχτώ Γερμανοί κερατάδες νεκροί!
Οι άλλοι έφυγαν.
Τα γυναικόπαιδα...
έζησαν.
Οι Σοβιετικοί περιμένουν στην άλλη πλευρά του ποταμού...
μισό χρόνο.
Μισό χρόνο.
Δεν μας βοηθούν.
Κοιτούν ενώ οι Γερμανοί...
Οι Γερμανοί...
Πώς το λένε, "μας πίνουν το αίμα";
Γιόσεκ.
Δεν φαντάζεσαι.
Πτώματα παντού.
Έχασα την πίστη μου.
Δεν...
Δεν ξέρω αυτά που είδες, ίσως λίγα...
μα στο παιχνίδι συνολικά...
η πρώιμη θυσία σού δίνει δύναμη...
για μετά.
Έχασα την ψυχή μου.
Είναι τρελός ο κόσμος.
Να προσέχεις.
Πίστεψέ με.
Αστυνομία!
Πέτα το όπλο!
Καθαρός.
Δώσ' του το όπλο.
Συγγνώμη, σύντροφε. Θα αναφέρω εγώ παράπονα εναντίον μου.
-Έχω γυναίκα και παιδιά. Σπίτι... -Προσοχή!
Μεταβολή!
Δρόμο από δω!
Σαν φασίστες τρέχουν!
Φτάσαμε.
Σχεδόν.
ΞΕΝΟΔΟΧΕΙΟ
Μίτεκ!
-Φρέντεκ! -Μιέτσου!
Γεια! Γλυκιά μου.
Έχεις πολλούς φίλους εδώ.
Είναι καλοί άνθρωποι.
Εσένα υποστηρίζουν, όχι τον Ρώσο.
Με συγχωρείς.
Έφερα γκούλας. Εγώ το έφτιαξα.
Γεια μας.
Θα με συστήσεις;
Καθηγητά, η Γκένια.
Είναι η...
Η...
Λατρεύω την Αμερική.
Τον Τζέιμς Ντιν.
Θα σας φέρω καλύτερη βότκα.
Κρίσκα, φέρε μου την καλή.
Τώρα πες στον φίλο σου να μην πάρει το επόμενο χαρτί.
Στατιστικά, δεν θα τύχει φιγούρα.
Πώς το ξέρεις;
Τώρα.
-Τέταρτη φορά. -Γιόσεκ.
Είσαι φοβερός.
Πίνουμε κι εγώ έγινα λιώμα...
Εσύ παραμένεις ιδιοφυΐα.
-Πώς το κάνεις; -Μαθηματικά.
Και βότκα.
Παίξε κι εσύ.
ΜΙΑ ΗΜΕΡΑ ΝΩΡΙΤΕΡΑ
Ορίστε.
Ναι.
Ναι. Εντάξει.
-Γεια. -Καλημέρα.
-Ναι. -Πώς είσαι;
Καλά...
μια χαρά, ναι.
Άφησες αυτά έξω χθες το βράδυ. Δεν διψούσες μάλλον.
Ναι. Δεν τα χρειάστηκα. Είσαι καλά;
Ναι, καλά είμαι.
Οι άλλοι δεν ξέρουν ότι είμαι εδώ.
-Μάλιστα. -Να καθίσω;
Φυσικά.
-Έτοιμος για την παρτίδα; -Ναι, προετοιμάστηκα.
Άνοιξε μια μπίρα.
Εντάξει.
Στην παρτίδα, ίσως σε πλησιάσει κάποιος.
Ίσως να φοράει σοβιετική στολή, μα είναι φίλος.
Εκτός από μένα, μόνο εσένα μπορεί να εμπιστευτεί.
Ν' ανοίξω άλλη μία για σένα;
Ποιος είναι;
Έχει ουλή στο πίσω μέρος της δεξιάς παλάμης. Θα σου δώσει...
Πάρε ανάσα.
Πάρε ανάσα. Πάρε ανάσα.
Όχι.
Καθηγητά;
Είναι δύσκολο, αλλά σημαντικό.
Γιατί ήρθε ο Γουάιτ στο δωμάτιό σου;
Σου είπε κάτι;
Όχι, όχι.
-Ίσως έχει κοριούς εδώ. -Όχι, δεν έχει.
Το ελέγξαμε.
Και οι Σοβιετικοί τα ξέρουν όλα, αφού αυτοί το έκαναν.
Πώς μπόρεσαν; Ένας αγώνας είναι.
Δεν το περίμενε καν. Είναι...
Θα πάρω τον Νόβακ και θ' αποφασίσουμε τι θα κάνουμε.
Δεν θα σ' αφήσω ούτε στιγμή μόνο στην παρτίδα, εντάξει;
-Φεύγουμε σε μισή ώρα. -Όχι, όχι.
Δεν πάω πουθενά, όχι. Είναι ψυχοπαθείς, δολοφόνοι.
Θα μας σκοτώσουν όλους. Άνθρωπος ήταν ο μικρός.
Σκότωσαν άνθρωπο. Θα ενημερώσω τα ΜΜΕ.
-Θα τους πω... -Αρκετά.
-Ότι... Αν... -Όλα καλά.
-Ότι... -Εντάξει.
Θα κερδίσω χρόνο.
Θα κερδίσω λίγο χρόνο.
Θα σε μεταφέρω στην πρεσβεία.
Και θα πούμε ότι δεν νιώθεις καλά.
Είσαι ασφαλής.
Εντάξει;
Ο καθηγητής Μάνσκι είναι υπό ιατρική παρακολούθηση στην πρεσβεία.
Η ακύρωση της παρτίδας δεν επηρεάζει το υπόλοιπο τουρνουά.
Ευχαριστώ.
Αντρέι Σαβτσούκ, Komsomolskoe Vremia.
Μήπως η ταχυκαρδία προκαλείται από αλκοόλ;
Φτάσαμε στο επίπεδο συζήτησης που υπαγορεύει τη λήξη της.
Θα δούμε την επόμενη παρτίδα όπως ανακοινώθηκε.
ΑΠΟΤΕΛΕΣΜΑ ΑΓΩΝΑ 1 1/2 ΜΑΝΣΚΙ ΓΚΑΒΡΙΛΟΦ 1 1/2
Χριστέ μου.
Πότε σκοπεύεις να μου πεις τι συμβαίνει;
Έτσι πέθανε και ο Κόνιγκσμπεργκ.
Δηλητηριάστηκε.
Με ρικίνη.
Τη χρησιμοποιούν οι Σοβιετικοί.
Αυτό δεν είναι απάντηση.
Πριν από τρεις βδομάδες, ανακαλύψαμε σοβιετικά σιλό
με πυραύλους στην Κούβα.
Το θέμα είναι αν έχουν πυρηνικές κεφαλές.
Αφού αναλύσαμε τα πλοία, ένας αναλυτής πρόσεξε
ότι είναι μικρά για πυρηνικές κεφαλές.
Μα είναι μια θεωρία, δεν ξέρουμε τις διαστάσεις.
Δεν ξέρουμε αν έχουν ήδη πυρηνικά στην Κούβα.
Μα είμαστε σίγουροι ότι έρχονται.
Μάλιστα, ένα άλλο σοβιετικό κονβόι θα δέσει σε λίγες ώρες.
Είναι μεγαλύτερα πλοία.
-Και με ραδιενεργό φορτίο. -Σταματήστε.
Μη μ' ενημερώνετε. Συγγνώμη, δεν θέλω να τ' ακούσω αυτά.
Δεν ξέρουμε τι θα συμβεί αν διώξουμε το κονβόι,
μα αν έχουν ήδη πυρηνικά στην Κούβα
και θέλουν να χτυπήσουν πρώτοι, ίσως χτυπήσουν την Ανατολική Ακτή.
Θα πεθάνουν 90 εκ.
Καθηγητά, έχουμε 36 ώρες πριν δέσουν.
Λυπάμαι γι' αυτό.
Τζον Γκιφτ. Τον γνωρίζεις;
Όχι. Εξαιτίας του είμαστε εδώ.
Είναι κωδικό όνομα.
Είναι υψηλόβαθμος Σοβιετικός αξιωματούχος
που εμπλέκεται σε συναλλαγές με χώρες στο Σύμφωνο της Βαρσοβίας.
Τον τελευταίο χρόνο, ρίσκαρε τη ζωή του.
Μας έδωσε χιλιάδες σελίδες εγγράφων.
Θα παρέδιδε τα σχέδια των κεφαλών
στη Μόσχα, μα τον παγίδευσαν.
Παραλίγο να τον πιάσουν.
Οπότε μεταφέραμε τον αγώνα στη Βαρσοβία,
αφού ο Γκιφτ θα ήταν εδώ για το συνέδριο του Συμφώνου.
Μόνο ο Γουάιτ θα επικοινωνούσε μαζί του.
Τώρα καταλαβαίνω.
Έχετε προδότη στην επιχείρησή σας.
Ο Γκιφτ το ξέρει.
Μετά την παγίδα,
είμαι ο μόνος που ο Γκιφτ ξέρει ότι δεν φύτεψαν οι Ρώσοι.
Σωστά.
Χρειαζόμαστε τρία πράγματα.
Αναγνωρίζεις τον Γκιφτ, επικοινωνείς και μας δίνεις το μικροφίλμ.
-Αποκλείεται. -Όχι. Κοίτα πώς θα γίνει.
Θα σε στηρίξουμε, θα του στείλουμε κωδικοποιημένα μηνύματα να επικοινωνήσει
στο πάρτι των Ρώσων μετά την επόμενη παρτίδα.
Θα σου δώσει το μικροφίλμ σε φελλό σαμπάνιας.
Ξέρω τι θέλετε.
Ο Γκαβρίλοφ δεν πρέπει να χάσει.
-Ή πρέπει να 'ναι ισοπαλία. -Γιατί;
Ώστε να έρθουν οι Ρώσοι στο πάρτι μετά.
Μπορείς να πετύχεις ισοπαλία;
Στεπάν Αλεξέγεβιτς, δεν μας εμποδίζει κανείς.
Σκοτώσαμε τον Αμερικανό.
Πλησιάζουμε τον προδότη. Το σχέδιο προχωράει.
Στη σκακιέρα και πέρα από αυτή. Στη σκακιέρα...
και πέρα από αυτή.
Σύντομα θα μας παρακαλάνε γονατιστοί...
-Κύριε. -Περίμενε!
Δεν το είπα σ' εσένα, Στεπάν Αλεξέγεβιτς.
Σ' ευχαριστώ για το υπέροχο δώρο από την Αβάνα.
Το απολαμβάνω.
Καλώς.
Αντίο.
Σου είπα να μη διακόψεις...
Σύντροφε στρατηγέ, συγγνώμη που παράκουσα τις εντολές.
-Οι Αμερικανοί... -Προσοχή!
Τρία βήματα μπροστά!
Τελικά ακούς όταν σου μιλάνε;
Μόλις τελείωσα το αμερικανικό βιβλίο...
για τη μεταπολεμική ιστορία.
Γράφουν πολλά για μας.
Μας παρουσιάζουν σαν βλάκες που ακολουθούν απερίσκεπτα εντολές
ή κάνουν ό,τι τους λένε αιμοδιψείς τρελοί.
Δώσε το χέρι σου.
Η Αμερική βασίζεται σ' ένα ψέμα.
Αυτό το ψέμα λέγεται δημοκρατία.
Ο πλούσιος κάνει ό,τι θέλει, ο εργάτης δεν έχει τίποτα.
Οι γυναίκες είναι υπηρέτριες, οι μαύροι δεν προστατεύονται.
Εξαπλώνουν τη δημοκρατία σε έθνη που δίνουν τα πλούτη τους για ψίχουλα.
Μα αν αυτά εθνικοποιήσουν ορυχεία και εργοστάσια,
οι Αμερικανοί στέλνουν στρατό να προστατέψει τη δημοκρατία.
Εμείς πιστεύουμε στην αξία του ανθρώπου.
Εκείνοι στην τιμή αγοράς του.
Δεν θα καταλάβουμε ο ένας τον άλλο.
Λοιπόν;
Τι λες να κάνω;
Δεν γίνεται χωρίς εσένα, καθηγητά.
Υπάρχει ελπίδα.
Το έχω ξανακούσει αυτό.
Προς το τέλος του πολέμου, ένας φίλος απ' το πανεπιστήμιο
μπήκε στην τάξη μου. Είναι φυσικός και ήθελε βοήθεια σ' ένα πρόβλημα.
Βρήκα λάθος στους υπολογισμούς του, έγραψα νέα εξίσωση,
και είπε ότι αυτό έσωσε την εργασία του.
Ήταν ο Ρόμπερτ Οπενχάιμερ.
Και είπε "Έλα στο Λος Άλαμος.
Θα βοηθήσεις.
Είσαι η ελπίδα μας. Δεν γίνεται χωρίς εσένα".
Όταν είδαμε τι κάναμε...
μια λάμψη, ένα ζεστό αεράκι, τα πάντα τυλιγμένα στις φλόγες
να ρουφιούνται από ένα σύννεφο.
Χιροσίμα.
Ναγκασάκι.
Τίποτα δεν είχε πια νόημα.
Το σκάκι.
Ο Κόνιγκσμπεργκ.
Τίποτα.
Ελπίδα.
Με φέρατε εδώ και θα παίξω σκάκι,
γιατί ξέρω να το κάνω και παίζω το δικό μου παιχνίδι.
Αυτό είναι όλο.
ΦΛΟΡΙΝΤΑ ΚΟΛΠΟΣ ΤΟΥ ΜΕΞΙΚΟΥ
ΚΟΥΒΑ ΚΟΛΠΟΣ ΤΟΥ ΓΚΟΥΑΝΤΑΝΑΜΟ
22 ΟΚΤΩΒΡΙΟΥ 1962
Καθηγητά; Ήρθε η ώρα.
1 1/2 ΜΑΝΣΚΙ ΓΚΑΒΡΙΛΟΦ 1 1/2
Μπράβο, μπράβο!
Ώρα για διάλειμμα 13 λεπτών.
Σκεφτήκατε πάλι τις βασίλισσες;
Τι έχει πάθει;
Απλώς...
Αυτό είναι... Εσύ είσαι;
Πάρ' το.
Δεν...
Αυτός είναι.
-Πού είναι; -Ναι.
Το πήρα. Εδώ.
-Φεύγω. Πάρ' το. -Κράτα το. Πρέπει να φύγουμε.
Δεν το χρειαζόσουν;
Πού πας;
Κυρίες και κύριοι, το δεύτερο τμήμα της σημερινής παρτίδας.
Κριτές, παρακαλώ.
Ναι;
Θέλω να προτείνω ισοπαλία στον γκρανμέτρ Γκαβρίλοφ.
-Ο καθηγητής Μάνσκι... -Καταλαβαίνω.
Η κατάσταση είναι ξεκάθαρη.
Μην κοροϊδευόμαστε.
Όχι.
Συνεχίστε.
Κριτές, παρακαλώ.
Ναι;
Θα ήθελα να προτείνω ισοπαλία.
Γκρανμέτρ Γκαβρίλοφ...
2 ΜΑΝΣΚΙ ΓΚΑΒΡΙΛΟΦ 2
Κυρίες και κύριοι, είναι ισοπαλία!
Καθηγητά.
-Οι Ρώσοι περιμένουν ν' αρχίσουν... -Πρέπει να πάω στην πρεσβεία.
Δεν σας είπε η δις Στόουν;
Συνέβη κάτι έξω και είμαστε σε καραντίνα.
Δεν μπορούμε να φύγουμε μέχρι να λήξει το τουρνουά αύριο.
Μας κλείδωσαν μέσα.
Οπότε...
πάμε;
Με συγχωρείτε. Συγγνώμη. Ευχαριστώ.
Με συγχωρείτε. Ευχαριστώ.
Συγγνώμη. Ευχαριστώ.
Συγγνώμη.
Με συγχωρείτε.
Δυστυχώς, ο καθηγητής Μάνσκι δεν μπορεί να παραστεί στο πάρτι.
Θα μεταφράσετε;
Ο καθηγητής Μάνσκι δεν μπορεί να παραστεί στο πάρτι.
Συγχαρητήρια στους υπέροχους παίκτες μας.
Χαίρομαι που το σκάκι νίκησε την πολιτική.
Η αυριανή παρτίδα θα κρίνει τον πρωταθλητή.
Ζήτω η ειρήνη ανάμεσα στα έθνη μας.
Στην Πολωνία, δεν ξεχνάμε τους φίλους.
Σε παρακαλώ. Είναι σοβαρό. Θέλω βοήθεια.
Τι;
Πρέπει να επικοινωνήσω με κάποιον έξω.
Πώς μπορώ να βοηθήσω;
Θα με πας;
-Τώρα; -Ναι.
Δεν...
Δεν μπορώ.
Πρέπει να γυρίσω στο πάρτι με τον Κρουτόφ, έρχεται ο πρωθυπουργός...
Σε παρακαλώ.
Και... Είναι σοβαρό.
Αυτό το κόκκινο βιβλιαράκι
ανοίγει κάθε πόρτα σ' αυτήν τη χώρα.
Φύγε.
Αν σε πιάσουν, εγώ...
Ναι.
Κανείς δεν ξέρει πόσα κατευθύνονται στην Κούβα
με φορτία απαγορευμένων όπλων.
Το σίγουρο είναι ότι εντός 24 ωρών,
θα λάβει χώρα μια σύγκρουση μεταξύ των αυξανόμενων δυνάμεων των ΗΠΑ
και του σοβιετικού πυραύλου που κατευθύνεται στην Κούβα.
Ο κόσμος αναμένει το αποτέλεσμα.
ΥΨΙΣΤΗ ΕΘΝΙΚΗ ΕΠΕΙΓΟΥΣΑ ΑΝΑΓΚΗ: Ο JFK ΜΙΛΑ ΣΤΟ ΕΘΝΟΣ ΑΠΟΨΕ
Πώς ήρθε μόνος; Πού είναι η Στόουν;
Δεν ξέρω. Ο Μάνσκι τρύπωσε εδώ πριν από λίγο,
με το φορτηγό του καθαριστηρίου.
Πήγαινε στο λεβητοστάσιο.
Φρόντισε να κάψουν κάθε αρχείο με πορτοκαλί λωρίδα!
Τι έγινε;
Η Στόουν πέθανε.
Ένας τύπος με κουστούμι...
με βρήκε.
Μου έδωσε τον φελλό.
Και...
Ήρθε η Στόουν, δεν τον έπαιρνε.
Και ξαφνικά, έπεσαν και οι δύο νεκροί.
Ο τύπος με τη σοβιετική στολή...
Νόμιζα ότι θα... Περίμενα να με σκοτώσει.
Βρήκε μια...
τη σύριγγα στη Στόουν.
Αυτή ετοίμασε τη βότκα σου.
Σ' εμένα θα την έβαζε.
Μετά μου έδωσε αυτό.
Να θυμάσαι.
Κακό. Καλό.
Εντάξει.
"Ρακίροβκα", πες τους.
Ρακίροβκα.
Σκότωσε δύο ανθρώπους.
Μου έσωσε τη ζωή.
Θα μάθω αν η Στόουν ήταν προδότρια
ή ήρωας που πέθανε για τον Θεό και τη χώρα.
Κι έχω τέσσερις ώρες ν' αποφασίσω αν θα πω στην κυβέρνηση
να διατάξει αποκλεισμό της Κούβας.
Ο Γουάιτ, πριν πεθάνει, δεν σας εμπιστευόταν,
γιατί μου είπε ότι...
ο Γκιφτ θα είχε ουλή στο δεξί χέρι.
Μ' έβαλε σε σκέψεις για τους δυο σας. Είχα δίκιο κατά το ήμισυ.
Αυτή σκέφτηκε τη Βαρσοβία, σωστά;
Και να με χρησιμοποιήσετε ως επαφή.
Αν η Στόουν ήταν προδότρια, οι Σοβιετικοί ξέρουν πολλά.
-Πρέπει να εκκενώσουμε την πρεσβεία. -Αν ήταν προδότρια...
προηγείστε των Σοβιετικών για πρώτη φορά.
Πού;
Έρχομαι σε πέντε λεπτά.
Μην αγγίξεις τίποτα.
Είμαστε έτοιμοι.
Εντάξει. Όπως είπες είναι.
Το φιλμ με το αίμα της Στόουν δείχνει
ότι οι Κουβανοί έχουν έτοιμα πυρηνικά.
Το άλλο ότι οι Σοβιετικοί μπλοφάρουν.
Η Ουάσινγκτον θέλει να σου μιλήσει.
Γαμώτο.
"Εδώ πρόεδρος Κένεντι.
Εμπιστεύεσαι τον άντρα που σκότωσε την πράκτορα;
Μήπως είναι παραπλάνηση;
Ο πράκτοράς τους ίσως σκότωσε τον Γκιφτ και τη Στόουν
και σου έδωσε το λάθος φιλμ. Τέλος".
Διαβάζει τα χείλια σου και στέλνει τα μηνύματα.
Είδες πως απαντούν. Μόνο...
μίλα καθαρά.
Και πες "τέλος" όταν τελειώσεις.
Υπάρχει ένας γρίφος για δύο αδερφούς.
Ο ένας λέει πάντα ψέματα, ο άλλος πάντα αλήθεια.
Τους συναντάς σε μια διχάλα και ρωτάς τον έναν πώς να πας στην πόλη.
Η απάντηση είναι...
ρωτάς τον έναν ποιον δρόμο θα πρότεινε ο άλλος
και παίρνεις τον αντίθετο.
Είναι παρόμοιος αλγόριθμος.
Αν ήταν έτσι...
θα επέλεγαν την εύκολη λύση...
και θα με σκότωναν.
Ήδη έχουν όσα χρειάζονται.
Έχουν τον προδότη νεκρό, την Αμερικανίδα πράκτορα εξοντωμένη,
έχουν πλοία στην Κούβα και...
έχουν νίκη στο σκάκι.
Ο Γκιφτ ήταν.
Νομίζω πως μου έσωσε τη ζωή.
Τέλος.
"Ο Θεός μαζί σας.
Τέλος μετάδοσης".
Ακόμη το σκέφτεται.
Πιστεύω πως θα κάνει κίνηση λίγο πριν λήξει ο χρόνος.
Ελπίζω να έχει δίκιο.
Στάσου. Πού είναι όλοι;
Το προσωπικό μένει στο καταφύγιο της πρεσβείας
μέχρι και δύο ώρες μετά την ομιλία Κένεντι.
-Αν μας χτυπήσουν... -Θα είναι δικά μας πυρά.
Καλησπέρα, συμπολίτες μου.
Η κυβέρνηση, όπως υποσχέθηκε,
διατήρησε στενή παρακολούθηση
της σοβιετικής στρατιωτικής κλιμάκωσης στο νησί της Κούβας.
Προς υπεράσπιση της ασφάλειάς μας
και όλου του δυτικού ημισφαιρίου,
και με την εξουσία που μου απένειμε το σύνταγμα...
-Εντάξει. -...όπως ενέκρινε με απόφασή του
το Κογκρέσο...
διέταξα να ληφθούν αμέσως τα ακόλουθα αρχικά μέτρα.
Πρώτον...
για να διακοπεί η επιθετική κλιμάκωση,
η αυστηρή καραντίνα κάθε επιθετικού στρατιωτικού εξοπλισμού
που αποστέλλεται στην Κούβα έχει ξεκινήσει.
Όλα τα πλοία προς Κούβα, από οποιοδήποτε έθνος ή λιμάνι,
αν περιέχουν φορτία επιθετικών όπλων, θα εκδιωχθούν.
Συγχαρητήρια.
-Δεν ξέρω γιατί... -Κι ευχαριστώ.
Να ευχαριστείς τον Τιμ...
Τον Γκιφτ...
Όπως κι αν τον λένε.
Τι εννοούσε "Ρακίροβκα"; Τι σήμαινε;
Σημαίνει...
"κάνω ροκέ". Γιατί;
Σου είπα ήδη...
Ο Γκιφτ ήθελε να το ξέρεις.
Αυτός σου το είπε;
Ναι.
Σημαίνει "επικείμενος κίνδυνος".
Σύντροφε στρατηγέ, τηλεφώνησε η ηγεσία.
Ο Κένεντι ανακοίνωσε αποκλεισμό.
Η ήττα δεν είναι ήττα αν τη μοιραστούμε με τον εχθρό.
Δώσε λίστα των αξιωματούχων του Συμφώνου
που ήρθαν στην παρτίδα, αλλά όχι στο πάρτι.
Και...
πες στον διευθυντή να μ' επισκεφθεί.
Οι γυναίκες αυτομολούν λόγω έρωτα ή πεποιθήσεων.
Με τη Στόουν, δεν το καταλαβαίνω.
Ό,τι κι αν ήταν, ήταν εντυπωσιακή.
Έκλαιγε για τον Γουάιτ, σκέφτηκε την αντικατάσταση του Γκιφτ.
Αν η σύριγγα στη βότκα είχε πετύχει,
θα με βρίσκατε μετά το πάρτι,
νεκρό με τα σχέδια στην τσέπη μου.
Μας ακολουθούν.
Είσαι σίγουρος;
Δεν είναι δουλειά που θέλω ν' αναλαμβάνει πολίτης.
Έχετε δέκα δευτερόλεπτα πριν φτάσουν.
Προσεύχομαι για σένα.
Ό,τι κι αν κάνετε, ελάτε να με πάρετε αύριο βράδυ.
Αρκεί αυτό.
ΑΒΑΝΑ
Απευθείας από Αβάνα.
Μ' αρέσουν πολύ.
Ακόμη κι αν σου αρέσει η γεύση...
μην τα εισπνέεις.
Τα εισπνέω.
Προσωπικά, είμαι κατά της βίας.
Μα η σημερινή νεολαία είναι απερίσκεπτη.
Περάστε!
Ο ασύρματος το μετέδωσε πριν από δύο ώρες.
Καταφέραμε να σπάσουμε τον κώδικα.
Εσείς οι Πολωνοί...
Απευθύνεστε στη Δύση,
ενώ μας μαχαιρώνετε πισώπλατα.
Μα η Δύση σάς προδίδει και σας πουλάει σ' εμάς.
Επειδή ξέρουν ότι είμαστε δυνατοί, ενώ εσείς μικροί κι αδύναμοι.
Και μοιάζουμε.
Τα ξέρω όλα για σένα.
Ξέρω ότι η αδερφή σου αυτομόλησε, ότι έκρυψες δολάρια στο σπίτι σου,
ότι ονειρευόσουν τη μέρα που θα φύγεις απ' τον σοβιετικό παράδεισο.
Ξέρω κι ότι έβαλες τον Μάνσκι σε δωμάτιο με μυστική είσοδο.
Πες μου κάτι...
που δεν ξέρω.
Η φιλοξενία είναι στο αίμα μας.
Ναι. Αρχίζει να πιάνει η βότκα.
Αυτός ο Μάνσκι, ο φίλος σου.
Παράξενος. Μοναχικός.
Οι Αμερικανοί είναι ανήθικοι.
Μήπως ρουφάει και κάτι άλλο εκτός από ποτό;
Όχι.
Όταν ήμασταν στο μπαρ...
Στο μπαρ;
Κυρίες και κύριοι, σε 15 λεπτά, αρχίζει ο τελικός
του σκακιστικού τουρνουά και η ζωντανή μας μετάδοση.
Απόψε έχουμε την χαρά να καλωσορίσουμε διακεκριμένους καλεσμένους.
Ο αρχιστράτηγος του Συμφώνου της Βαρσοβίας, στρατάρχης Γκρέτσικο.
Και ο πρωθυπουργός, σύντροφος Τσιρανκίεβιτς!
Ζήτω η φιλία Πολωνίας και ΕΣΣΔ!
Για πάντα! Για πάντα!
Για πάντα!
Είστε εξαιρετικοί.
Καθηγητά, δυο λόγια;
Ήθελα να πω ότι αφού παρακολούθησα
ολόκληρη την παρτίδα, σέβομαι απόλυτα τις ικανότητες και την ευφυΐα σας.
Ακούστε...
Δεν σας το έχω πει, αλλά...
ήμουν εκεί πριν από 17 χρόνια.
Στο πρωτάθλημα με τον Κόνιγκσμπεργκ.
Σας το λέω αυτό...
επειδή βλέπουμε έναν τελείως διαφορετικό άνθρωπο.
Τώρα. Σήμερα.
Βγες έξω, πούστη!
Δώσε τ' όπλο σου.
Γύρνα...
εκεί απ' όπου ήρθες, φίδι.
Σταμάτα!
Είναι παράνομη σύλληψη Αμερικανού πολίτη
που έχει ασυλία εγγυημένη από τον Γενικό Γραμματέα Χρουστσόφ.
Σκάσε!
Στο εξής...
να φοβάσαι...
μέχρι το τέλος της σύντομης ζωής σου.
Θα σε βρω.
Κυρίες και κύριοι, και όσοι βρίσκεστε εδώ,
στο Ανάκτορο Πολιτισμού και Επιστήμης, το καμάρι της πόλης,
δυστυχώς, σας ανακοινώνω ότι ο εκπρόσωπος των ΗΠΑ,
ο καθηγητής Μάνσκι,
δεν εμφανίστηκε, άρα έχασε τον τελικό.
Επομένως, ο νικητής του τουρνουά
είναι ο Γιούρι Σεργκέγεβιτς Γκαβρίλοφ!
Μπράβο, μπράβο!
2 ΜΑΝΣΚΙ ΓΚΑΒΡΙΛΟΦ 3
Λοιπόν...
έχασες κι άλλο πρωτάθλημα.
Μπράβο!
ΟΥΑΣΙΝΓΚΤΟΝ
Προσγειωνόμαστε σε λίγο.
Το είπαν στη γυναίκα του;
Δεν ήξερε καν ότι ήταν στην Πολωνία.
Κανείς δεν το ήξερε.
Με περιμένει πολλή δουλειά.
Να τος.
Κύριε Μάνσκι! Πάθατε νευρικό κλονισμό,
-όπως πριν από 17 χρόνια; -Πώς νιώθετε
που ταπεινώσατε τις ΗΠΑ,
ενώ ένας πιλότος πέθανε ηρωικά στην Κούβα για τη χώρα του;
Μην ασχολείσαι. Αφήστε τον.
Τι θα γίνει τώρα;
Για εμάς, είσαι ήρωας.
Θα σε φροντίσουμε.
Αυτό το κάνουμε ακόμη καλά.
Θα στήσουμε σόου στον ΟΗΕ, θα πούμε ότι είναι κρίση,
θα ταΐσουμε στα ΜΜΕ
ότι οι πύραυλοι παραλίγο ν' απογειωθούν και...
Κανείς δεν θα ξέρει τη διαφορά.
Κανείς δεν θα μάθει τι έγινε.
Περίμενε εδώ.
Θα το ξεχνούσα.
Καλώς ήρθες σπίτι.
Όπα!
Τα κατάφερες.
Ναι.
Εγώ...
ζω χάρη σ' εσένα.
Ο φίλος σου ήταν πιο άτυχος.
Ο Φρέντεκ...
πήρε μεγάλο ρίσκο.
Ήταν...
Δεν θα τον ξεχάσω.
Ποτέ.
Ήταν η μόνη διέξοδος.
Μην ξεχνάς, είδα την εντολή επίθεσης...
υπογεγραμμένη.
Δώρο από τον Νόβακ.
Θέλει να ξέρουμε ότι θα μας φροντίσει.
Πάρ' το, αν το θες.
Δεν θέλω να με φροντίσουν.
Η ΚΟΥΒΑΝΙΚΗ ΚΡΙΣΗ ΗΤΑΝ Η ΠΙΟ ΕΠΙΚΙΝΔΥΝΗ ΔΙΑΜΑΧΗ ΤΟΥ ΨΥΧΡΟΥ ΠΟΛΕΜΟΥ
ΜΕΤΑΞΥ ΑΜΕΡΙΚΑΝΩΝ ΚΑΙ ΣΟΒΙΕΤΙΚΩΝ.
ΤΟ 1987, Ο ΡΕΪΓΚΑΝ ΚΑΙ Ο ΓΚΟΡΜΠΑΤΣΟΦ
ΥΠΕΓΡΑΨΑΝ ΤΗ ΣΥΝΘΗΚΗ INF
ΚΑΙ ΕΛΗΞΑΝ ΤΟΝ ΨΥΧΡΟ ΠΟΛΕΜΟ.
Ο ΚΟΣΜΟΣ ΗΤΑΝ ΑΣΦΑΛΗΣ ΑΠΟ ΠΥΡΗΝΙΚΕΣ ΑΠΕΙΛΕΣ
ΜΕΤΑΞΥ ΗΠΑ ΚΑΙ ΕΣΣΔ, ΜΕΧΡΙ ΤΩΡΑ...
Ο Λευκός Οίκος ανακοίνωσε την αποχώρηση από τη Συνθήκη INF
λόγω της μονομερούς παραβίασής της από τη Ρωσία.
Ο Βλαντιμίρ Πούτιν ανακοίνωσε
ότι το Κρεμλίνο θα αποχωρήσει από τη συνθήκη
αντιδρώντας στην αποχώρηση των ΗΠΑ.
ΕΧΟΥΜΕ ΗΘΙΚΟ ΚΑΘΗΚΟΝ ΝΑ ΕΡΓΑΣΤΟΥΜΕ ΜΕ ΟΛΕΣ ΤΙΣ ΔΥΝΑΜΕΙΣ ΓΙΑ ΤΗΝ ΗΜΕΡΑ
ΠΟΥ ΤΑ ΠΑΙΔΙΑ ΤΟΥ ΚΟΣΜΟΥ ΘΑ ΜΕΓΑΛΩΝΟΥΝ
ΧΩΡΙΣ ΤΟΝ ΦΟΒΟ ΠΥΡΗΝΙΚΟΥ ΠΟΛΕΜΟΥ.
ΡΟΝΑΛΝΤ ΡΕΪΓΚΑΝ